**KUTSU SEURAKOKOUKSEEN 9.10.2024**

**Tervetuloa Suomen Voimisteluliiton sääntöjen mukaiseen lajikohtaiseen (NTV) seurakokoukseen, joka pidetään etäkokouksena.**

**Osallistumis- ja äänioikeus**

Osallistumisoikeus ilman äänioikeutta on kunkin lajin seurakokoukseen liiton varsinaisella jäsenseuralla, jossa harrastetaan kyseistä lajia. Seuralla on oikeus lähettää seurakokoukseen yksi edustaja.

Osallistumisoikeus ja äänioikeus kunkin lajin seurakokoukseen ovat sellaisella liiton varsinaisella jäsenseuralla, joka on hoitanut jäsenvelvoitteensa liiton sääntöjen 10§ mukaisesti ja jolla on kuluvalla lisenssikaudella kilpailulisenssejä tai on osallistunut kilpailutoimintaan kyseisessä lajissa tai joka muutoin todistaa, että seurassa harrastetaan kyseistä lajia kuluvalla Voimisteluliiton toimintakaudella. Seuralla on oikeus lähettää kyseisen lajin seurakokoukseen yksi edustaja, joka käyttää seuran äänioikeutta.

Seurakokouksessa varsinaisella, äänivaltaisella jäsenseuralla on yksi ääni. Samalla henkilöllä voi olla vain yksi valtakirja. Seuran edustajalla tulee olla seurakokouksessa seuran antama ja allekirjoittama valtakirja.

**Kokoukset** Naisten telinevoimistelu

**Aika**  Keskiviikko 9.10.2024 klo 19:00

**Valtakirjan tarkastus**

Valtakirjojen tarkastus tapahtuu sähköisesti alla olevan linkin kautta. Seuran tulee täyttää kokoukseen osallistuvan henkilön tiedot sekä ladata hänelle tehty valtakirja linkin kautta tarkastukseen maanantaihin 7.10.2024 klo 12.00 mennessä. Hyväksytyille osallistujille ja äänioikeutetuille lähetetään tiistaihin 8.10.2024 klo 12.00 mennessä linkit osallistumiseen.

[Naisten telinevoimistelun seurakokouksen ilmoittautuminen ja valtakirjan palautus](https://www.lyyti.in/Naisten_telinevoimistelun_seurakokouksen_1292024_ilmoittautuminen_ja_valtakirjan_palautus_0752)

**Paikka**  Sähköiset etäkokoukset, linkki lähetetään kokoukseen ilmoittautuneille yllä olevan mukaisesti.

**Ehdokasasettelu**

Ehdollepanotoimikunta on pyytänyt seuroilta ehdokkaita hallituksen lajimandaattipaikalle 31.8.2024 klo 24.00 mennessä.   
Ks. lisätiedot ehdollepanotoimikunnan kirjeestä seuroille 2024 <https://www.voimistelu.fi/materiaalipankki/kirje-seuroille_2024/>

**Kokousten asialista**

I Kokouksen avaus

II Kokousasiat

1 Kokouksen laillisuus ja päätösvaltaisuus

1.1 Todetaan kokouskutsu

1.2 Todetaan valtakirjan tarkastajien lausunto, kokouksen osanottajat sekä läsnäolo- ja puheoikeus

1.3 Kokouksen laillisuus ja päätösvaltaisuus

2 Kokouksen järjestäytyminen

2.1 Puheenjohtajan valitseminen

2.2 Sihteerin valitseminen

2.3 Pöytäkirjan tarkastajien valitseminen (2)

2.4 Ääntenlaskijoiden valitseminen (2)

3 Esityslistan hyväksyminen

4 Esitetään liiton sääntöjen 17 § tarkoittamalla tavalla ehdollepanotoimikunnalle ko. lajin jäsenehdokas (NTV) liiton hallitukseen.

5 Lajin nykytilan esittely ja tulevaisuuden suunnitelmat

6 Kokouksen päättäminen

**Tervetuloa vaikuttamaan lajitoimintaan!**